Hematuria po kombinácii Fraxiparinu a Nalgesin Forte
Môže spôsobiť hematuriu kombinácia Fraxiparinu a Nalgesin Forte?
Dobrý deň,
ďakujeme za Vašu otázku.
Medzi liekmi Fraxiparine a Nalgesin Forte bola pozorovaná klinicky stredne závažná interakcia, pri ktorej sa môže zvýšiť riziko krvácania v dôsledku inhibície funkcie krvných doštičiek a poškodenia gastroduodenálnej sliznice. V prípade dlhodobej liečby sa taktiež odporúča monitorovať hladinu draslíka.
Súbežným užívaním sa taktiež môžu zosilniť účinky lieku Nalgesin, vrátane nežiadúcich účinkov. Medzi doposiaľ hlásené vedľajšie účinky tohto lieku patria aj poruchy funkcie obličiek vrátane hematúrie (prítomnosti krvi v moči). Z týchto dôvodov nie je vznik hematúrie pri danej kombinácii vylúčený. V prípade akýchkoľvek ťažkostí je potrebné sa čím skôr obrátiť na predpisujúceho lekára.
Prajem všetko dobré.
S pozdravom
Mgr. Emma Halás Haluščíková